Soutvarkboud met gemmer en heuning
JY LEES NOU Soutvarkboud met gemmer en heuning
Tamatiekonfyt met vars gemmer
Vars of droog, die onmiskenbare warm geur van gemmer is onontbeerlik in boerekos. Of jy kook of bak, 'n bietjie gemmer sorg vir sakke vol smaak.
1 gerookte soutvarkboud van ongeveer 2,5 kg
'n Duimgrootte stuk vars gemmer, in dun skyfies gesny
'n Paar heel swartpeperkorrels
20 ml fyngerasperde, vars gemmer
Sit die varkboud in 'n diep kastrol en giet die water oor. Voeg genoeg water by om die boud te bedek. Voeg die bruinsuiker, sout, ui, lourierblare, vars gemmerskyfies, swartpeperkorrels en kaneelstokkie by en verhit tot kookpunt.
Bedek en prut baie liggies vir 30 minute per 500 g vleis. Vul die kookvloeistof gereeld aan sodat die boud deurgaans bedek is.
Haal die kastrol van die hitte af en laat die boud in die kookvloeistof afkoel tot louwarm. Trek die vel versigtig af, maar hou die vetlaag op die boud.
Voorverhit die oond tot 230 °C. Gebruik 'n skerp mes en maak vlak insnydings in die vet op die varkboud. Meng die sojasous, heuning en vars gemmer goed saam. Smeer die hele oppervlak van die boud met 'n dik laag van die glaseersel.
Oondrooster vir sowat 30 minute tot die vet 'n diepbruin kleur het.
Sit die boud op 'n opdienbord op 'n bed vars kruie. Sit dit warm, teen kamertemperatuur of selfs koud voor.